Η πιστοποίηση CE όπως ονομάζεται από το 1993 (σύμφωνα με την οδηγία 93/68/EEC)(DECISION No 768/2008/EC), προηγουμένως ονομαζόταν EC πιστοποίηση, είναι μια υποχρεωτική πιστοποίηση για τα προϊόντα που τίθενται σε κυκλοφορία στην Ευρωπαϊκή Οικονομική Ζώνη (European Economic Area – EEA). Με την επικόλληση του σήματος CE πάνω σε ένα προϊόν, ο κατασκευαστής δηλώνει πως το προϊόν συμμορφώνεται με τις βασικές απαιτήσεις των εφαρμόσιμων οδηγιών της Ευρωπαϊκής Κοινότητας (ΕΚ). Το ίδιο ισχύει και για προϊόντα που παρασκευάζονται εκτός της Ευρωπαϊκής Κοινότητας αλλά κυκλοφορούν στην αγορά της.